ທະນາຍຂະເໝນແດງ ຂໍໃຫ້ສານປ່ອຍ ນາຍ Kaing Guek Eav ​
ທະນາຍຄວາມຄົນ​ນຶ່ງ ຂອງນາຍ Kaing Guek Eav ທີ່​ເຄີຍ​ເປັນຜູ້​ຄວບ​ຄຸມ​ນັກ​ໂທດ​ຮຽກຮ້ອງ​ໃຫ້​ສານ​ ປ່ອຍ​ໂຕຜູ້ກ່ຽວ
ທະນາຍຄວາມຂອງຂະເໝນແດງຄົນນຶ່ງທີ່ເຄີຍເປັນຜູ້ຄວບຄຸມ ນັກໂທດທີ່ມີຊື່ສຽງເນົ່າເໝັນນັ້ນ ໄດ້ຮຽກຮ້ອງໃຫ້ສານປ່ອຍ ໂຕຜູ້ກ່ຽວໃນລະຫວ່າງທີ່ທໍາການອຸທອນຄໍາຕັດສິນຜູ້ກ່ຽວ ໃນວັນຈັນມື້ນີ້ ຕໍ່ສານອາຊະຍາກໍານາໆຊາດ ທີ່ກໍາປູເຈຍ ພວກທະນາຍຄວາມຂອງນາຍ Kaing Guek Eav ທີ່ຮູ້ ໃນອີກຊື່ນຶ່ງວ່າ ດອ໊ຍຄ໌ ນັ້ນກ່າວວ່າ ການຕັດສິນລູກຄວາມ ຂອງເຂົາເຈົ້າໃນປີກາຍນີ້ ຄວນໄດ້ຖືກຕ່າວປີ້ນ ເພາະວ່າ ສານອາຊະຍາກໍານາໆຊາດມີອໍານາດດໍາເນີນຄະດີ ແຕ່ພວກຜູ້ນໍາອາວຸໂສຂອງຂະເໝນແດງ ແລະພວກຜູ້ທີ່ ຮັບຜິດຊອບຫລາຍທີ່ສຸດຕໍ່ການກໍ່ອາຊະຍາກໍາຂອງກຸ່ມດັ່ງກ່າວ ນາຍດອ໊ຍຄ໌ເຄີຍໄດ້ກ່າວຂໍຂະມາໂທດມາແລ້ວ ສໍາລັບບົດ ບາດຂອງຜູ້ກ່ຽວໃນຖານະເປັນຜູ້ຄອບຄຸມນັກໂທດ ທີ່ຢູ່ໃນຄຸກ Tuol Sleng ບ່ອນທີ່ມີຜູ້ ຄົນຈໍານວນ 15,000 ຄົນເສຍຊີວິດໄປ ຍ້ອນຖືກທາລຸນນະກໍາຕ່າງໆນາໆໃນລະຫວ່າງ ການປົກຄອງຂອງພວກຂະເໝນແດງໃນຊຸມທ້າຍປີ 1970 ນັ້ນ ຜູ້ກ່ຽວໄດ້ຖືກຕັດສິນໂທດ ຈໍາຄຸກ 35 ປີ ແຕ່ໄດ້ຖືກລົດໂທດ ລົງໃຫ້ເປັນ 19 ປີ ຍ້ອນເວລາທີ່ໄດ້ຮັບ ໃຊ້ໂທດມາແລ້ວ ແລະດ້ວຍສາເຫດຢ່າງອື່ນນໍາອີກ ບັນດາຍາດພີ່ນ້ອງຂອງຜູ້ທີ່ຮັບເຄາະຮ້າຍຈາກການກະທໍາຂອງນາຍດອ໊ຍຄ໌ນັ້ນ ແມ່ນບໍ່ພໍ ໃຈໃນການຕັດສິນໂທດດັ່ງກ່າວ ຊຶ່ງພວກເຂົາເຈົ້າກ່າວວ່າ ມັນເບົາເກີນໄປ ທາງຝ່າຍ ໄອຍະການກໍຈະສະເໜີການອຸທອນຂອງຕົນໃນວັນອັງຄານມື້ອື່ນ ເພື່ອຂໍຮ້ອງໃຫ້ຈໍາຄຸກ ດົນກ່ວານີ້